Diari Oficial de la Generalitat Valenciana


Sumari del DOGV 6369, del 05-10-2010 (2010/10800)

Informació pública per al desenvolupament del Programa d'Actuació Integrada, per Gestió Indirecta, SUR-1 de Sedaví.
-------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10311


Data del document
:   28-09-2010

Organisme emissor
:   Desarrollo del Sector Sur-1 Sedavi, SLU

Tipus de document
:   Anunci

Descriptors 

:   * Sedaví
    * pla d'urbanisme
    * empresa privada

Informació pública per al desenvolupament del Programa d'Actuació Integrada, per Gestió Indirecta, SUR-1 de Sedaví. [2010/10146]  
La mercantil Desarrollo del Sector SUR-1 Sedaví, SLU, domiciliada a 46549 València, carrer de Félix Pizcueta, número 14, CIF N06483123, ha formulat davant de l'Ajuntament de Sedaví, el 30 de setembre de 2010, una proposta de programa per a aconseguir la condició d'urbanitzador en el concurs convocat per l'Ajuntament de Sedaví en el Diari Oficial de la Comunitat Valenciana número 6285/2010, de 9 de juny, per a la selecció i adjudicació del Programa d'Actuació Integrada per al Desenvolupament, per Gestió Indirecta, del Sector SUR-1 de Sedaví, d'acord amb les bases generals aprovades pel Ple de l'Ajuntament en la sessió de 6 de febrer de 2007, publicat en el Butlletí Oficial de la província (BOP núm. 45/2007, de 22 de febrer (suplement 2)), i l'inici del procediment de concurs i l'aprovació de les bases particulars de l'actuació, aprovades en la sessió plenària de 6 d'octubre de 2009, modificades en la sessió plenària de 15 de març de 2010, i publicat el concurs en el Diari Oficial de la Unió Europea de data 3 de juny de 2010 i en el Diari Oficial de la Comunitat Valenciana el 9 de juny de 2010.  
La documentació presentada a l'Ajuntament és la següent: alternativa tècnica, integrada per la memòria, pla parcial, estudi d'integració paisatgística, pla de participació pública, estudi acústic, estudi de trànsit, projecte d'urbanització, així com la petició dels informes sectorials i la proposició juridicoeconòmica, que inclou els documents exigits en l'article 127 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), en relació amb l'article 125.4 d'aquesta.   
A la Notaria de Tobías Calvo Escamilla, sítia a l'avinguda del Camí Nou, número 41, de Benetússer (València), el 28 de setembre de 2010 s'ha protocol·litzat l'alternativa tècnica a què es refereix l'article 126, lletres a) i f) de la LUV, composta per la memòria, pla parcial, estudi d'integració paisatgística, pla de participació pública, estudi acústic, estudi de trànsit, projecte d'urbanització, així com la petició dels informes sectorials. I s'inicia des d'aquest moment la informació pública.  
De conformitat amb el que disposa l'article 134.2 de la LUV, en relació amb l'article 293 del Decret 67/2006, de 12 de maig (ROGTU), se sotmet a informació pública la documentació esmentada per un termini d'un mes comptador des de l'endemà de la publicació d'aquest anunci en el Diari Oficial de la Comunitat Valenciana.  
Durant el termini esmentat les persones interessades podran consultar la documentació presentada tant a l'Ajuntament de Sedaví com a la notaria on s'ha protocol·litzat l'alternativa tècnica, i en podran obtindre les corresponents còpies a l'Ajuntament i a la Notaria i, a més, a la Reprografía BV, SL, sítia al passatge del Doctor Serra, número 3, de València, perquè puguen formular-hi les al·legacions que estimen convenients a la Notaria o a l'Ajuntament.  
Així mateix, en compliment del que ha assenyalat l'article 554.1.e del Reglament d'Ordenació i Gestió Territorial i Urbanística (ROGTU), el document de planejament estarà exposat a la pàgina web i, des d'aquesta publicació, als efectes de l'article 562.d del ROGTU, estaran disponibles tècnics de l'equip redactor per a aclarir dubtes sobre el contingut del pla i del programa, els dimecres de 17.00 a 19.00 hores, al despatx del Grupo Atica, siti a València, carrer de Félix Pizcueta, número 14 (tel. 290 997 476. Sol·liciteu-ne la cita prèvia a Mª José).  
Prèviament a la publicació d'aquest anunci, s'ha efectuat la comunicació a tots els titulars que consten en el Cadastre com a afectats per l'actuació proposada, tal com assenyala l'article 134.4 de la LUV, en relació amb l'article 292 del ROGTU.   
Aquest anunci es publica, igualment, als efectes que estableix l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a aquelles persones interessades que puguen resultar desconegudes, amb domicili desconegut o per a aquelles les dades de les qual figuren en el Cadastre de forma errònia, substituint aquesta publicació la notificació personal que cal realitzar a les persones que es troben en aquesta situació.  
Sedaví, 28 de setembre de 2010.- L'apoderat: Rafael Calabuig Paris.